**Slovenské víťazstvá na Veľkej cene SR**

**24.8.2024 - Vrcholné podujatie slovenského motoristického športu OMV MaxxMotion Veľká cena Slovenskej republiky pretekov automobilov na okruhu Slovakia Ring 2024 priniesla tisíckam divákov množstvo parádnych súbojov v rámci FIA Stredoeurópskej trofeje, ESET Cup Series aj národných šampionátov.**

V najsledovanejších pretekoch prototypov a vozidiel GT sa z prvenstva v D5 tešil Miro Konôpka na Ligieri LMP3, ktorý tak získal trofej relácie Pozor, zákruta.

V Divízii 4 sme sledovali skvelé jazdecké obsadenie s plejádou známych mien slovenského motoristického športu. V triede GTX vyhral Maťo Homola na KTM GTX pred Adamom Konôpkom na Lamborghini Huracan GT3 a Štefanom Rosinom na Lamborghini Super Tropheo. Triedu GT3 v tých istých pretekoch vyhral Poliak Krystian Korzeniowski na Ferrari 296 GT3. V GT4 bral trofej Slovák Rudolf Beňo na BMW M4.

Podvečerné vytrvalostné preteky ovládol tím ARC Bratislava. Adam Konôpka na Lamborghini Huracan GT3 s prehľadom zvíťazil pred BMW M6 GT3 slovenského tímu Trevor Racing Gregor Zsigo/Dennis Waszek. Ďalšie dve vozidlá týchto tímov skončili po vzájomnom kontakte Mira Konôpku s Antalom Zsigom.

Podujatie OMV MaxxMotion Veľká cena SR 2024 pokračuje zajtra druhým kolom pretekov počas celého dňa. Aktuálny program a viac informácii je dostupných na <https://slovakiaring.sk/sk/omv-maxxmotion-velka-cena-slovenskej-republiky-2024> .

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU SLOVAKIA RING JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |